SET เปิดบ่ายรูดต่อ 2% แพนิก “เฟด” เร่งขึ้นดบ.สกัดเงินเฟ้อ จับตาแนวรับถัดไป 1,580 จุด
SET เปิดบ่ายไหลต่อ 30 จุด นลท.แห่ทิ้งสินทรัพย์เสี่ยง หลังกังวลเฟดขึ้นดอกเบี้ยเร็วแรงแรง หลังเงินเฟ้อสหรัฐสูงกว่าคาด โดยแนวรับแรกแถว 1,580 จุด หากหลุดลงมาอีกจะมีแนวรับถัดไปที่ 1,550-1,560 จุด
SET เปิดบ่ายไหลต่อ 30 จุด นลท.แห่ทิ้งสินทรัพย์เสี่ยง หลังกังวลเฟดขึ้นดอกเบี้ยเร็วแรงแรง หลังเงินเฟ้อสหรัฐสูงกว่าคาด โดยแนวรับแรกแถว 1,580 จุด หากหลุดลงมาอีกจะมีแนวรับถัดไปที่ 1,550-1,560 จุด
12 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 14:48 น. อยู่ที่ 1,583.29 จุด ลดลง 30.05 จุด หรือ 1.86 % สูงสุดที่ 1,607.88 จุด ต่ำสุดที่ 1,580.10 จุด มูลค่าการซื้อขาย 59.73 หมื่นล้านบาท
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงไปกว่า 30 จุด เป็นไปตามตลาดหุ้นทั่วโลก จากความกังวลในเรื่องของอัตราเงินเฟ้อที่ปรับตัวสูงขึ้น อาจส่งผลให้เฟดเร่งขึ้นดอกเบี้ยเร็วและแรงขึ้น โดยแนวรับแรกแถว 1,580 จุด หากหลุดลงมาอีกจะมีแนวรับถัดไปที่ 1,550-1,560 จุด ยังมีโอกาสรีบาวด์ในช่วงสั้นๆ
อย่างไรก็ตาม แนะนำชะลอการลงทุนไปก่อนเพื่อรอจังหวะตลาดกลับตัวเป็นขาขึ้นอีกครั้ง